### 15.    Indtægt for salg af køretøjer og materiel ved etablering af Vestsjællands Brandvæsen I/S

**Åbent**

Sagsnr.: 326-2015-66764       J.nr.: 14.00.00           Dokumentnr.:
326-2016-387077

**Sagstype**

Beslutning.

**Resume og sagens baggrund**

Kalundborg Kommune har solgt køretøjer og materiel til
Kommuneleasing, som et led i aftalen omkring stiftelsen af Vestsjællands
Brandvæsen I/S 1. januar 2016.

**Indstillinger**

Direktøren indstiller, at der gives en negativ
tillægsbevilling i indeværende år på 3.986.189 kr., som tilføres kassen.

**Behandling**

Økonomiudvalget, Kommunalbestyrelsen.

**Sagsfremstilling**

Vestsjællands Brandvæsen I/S er et fælleskommunalt
interessentselskab (§ 60 selskab) med Sorø, Lejre, Holbæk, [adresse] og
Kalundborg Kommuner som ejerkommuner. Kalundborg kommunalbestyrelse godkendte
selskabsdannelsen og vedtægterne den 24. februar 2016.

Ejerkommunerne havde forskellig praksis i forhold til indløb
af køretøjer og materiel og i forbindelse med etableringen af det
fælleskommunale selskab blev der truffet beslutning om, at køretøjer og
materiel med en formodet værdi over 100.000 kr. skulle værdiansættes af en ekstern
konsulent, i dette tilfælde Deloitte.

Ved dannelsen af Vestsjællands Brandvæsen I/S overdrog
ejerkommuner, der havde leaset køretøjer og materiel de eksisterende
leasingaftaler til Vestsjællands Brandvæsen I/S. Og ejerkommuner, som selv
ejede køretøjer og materiel, solgte deres materiel til [adresse] til den
pris, der blev værdiansat af Deloitte. Herefter har Vestsjællands Brandvæsen
I/S indgået leasingaftaler med Kommuneleasing omkring disse køretøjer og
materiel. Således stilles kommunerne ens.

I Kalundborg Kommune har praksis været, at kommunen selv har
ejet køretøjer og materiel. Ved værdiansættelsen har Deloitte opgjort værdien
til 3.986.189 kr., og køretøjer og materiel er solgt til [adresse] til
denne pris.

**Økonomiske konsekvenser**

Der gives en negativ tillægsbevilling på 3.986.189 kr. til
Økonomiudvalget for salget af køretøjer og materiel til [adresse]. Beløbet
tillægges Plan, Byg og Miljø og tilføres kassen i indeværende år.

**Økonomiudvalgets møde den 23.
november 2016:**

Anbefales.